Mutta minä rakastan sinua
2023-02-12 16:00 - 17:00 (Europe/Moscow) | Kulttuuritalo Poselli, Nortamonkatu 12, Rauma
Kulttuuritalo Poselli, Nortamonkatu 12
Rauma Festivon juhlat alkavat jo helmikuussa Mutta minä rakastan sinua -konsertilla. Otteet kirjailija, näyttelijä Eppu Nuotion romaanista kietoutuvat Tšaikovskin, Schubertin ja Beethovenin rakastetettujen jousikvartettojen osiin. Kvartetin viulisteina kohtaavat Rauma Festivon kaksi taiteellista johtajaa, Jan Söderblom ja Siljamari Heikinheimo; alttoviulua soittaa Suomen Kansallisoopperan sooloaltisti Pisku Ristiluoma ja selloa RSO:n soolosellisti Tomas Nuñez-Garcés. Konsertin liput ovat 14.12. lähtien myynnissä Pyyrmanissa ja Lippu.fi-kanavilla. Pyyrmannista ostetut liput ovat samalla postikortteja, jotka voi antaa tai lähettää ystävälle kutsuna konserttiin – mitä suloisin lahja, koska konsertin lisäksi lipun hintaa sisältyy laskiaispullatarjoilu konsertin jälkeen. EsiintyjätEppu Nuotio, lausuja Jan Söderblom, viulu Siljamari Heikinheimo, viulu Pisku Ristiluoma, alttoviulu Tomas Nuñes-Garcés, selloOhjelmaEppu Nuotio (1962–): Mutta minä rakastan sinua (2015)Joseph Haydn: Jousikvartetto nro 4 op. 76 Auringonnousu – I Allegro con spiritoLudwig van Beethoven: Jousikvartetto nro 14 cis-molli op 131 – I Adagio ma non troppo e molto espressivo; II Allegro molto vivaceBéla Bartók: Jousikvartetto nro 6 op.114 – I MestoFranz Schubert: Jousikvartetto 14 d-molli D810 – I AllegroJohann Sebastian Bach: Soolosellosarja nro 3 C-duuri BWV 1009 –IV Sarabande Pjotr Tšaikovski: Jousikvartetto nro 1 d-molli – II Andante cantabileKonsertin kesto: noin 50 minuuttia, ei väliaikaa. Lipun hinta sisältää laskiaispullan ja kahvin/teen konsertin jälkeen. Liput etukäteen 25 € + toimituskulut (Lippu.fi ja Rauman kaupungin palvelupiste Pyyrman)Liput ovelta 27 € Järjestäjät: Rauma Festivo (Rauman Konserttiyhdistys ry) ja Soivat kirjat -konserttisarjaEppu Nuotio (s. 1962 Iisalmessa) tunnetaan näyttelijänä, kirjailijana, ilmaisutaidon opettajana, suomentajana, ohjaajana ja näytelmäkirjailijana. Hän on työskennellyt näyttelijänä Rauman kaupunginteatterissa vuonna 1981 ja Jyväskylän kaupunginteatterissa vuosina 1988–1992. Eppu Nuotio on naimisissa ohjaaja ja muusikko Kurt Nuotion kanssa ja heillä on kolme lasta.Nuotion laaja kirjallinen tuotanto sisältää lastenkirjoja, romaaneja, kuunnelmia, näytelmiä ja tv-elokuvien käsikirjoituksia. Hän on myös muun muassa käsikirjoittanut musiikkivideoita ja konsertteja sekä tehnyt laulujen sanoituksia. Televisiossa Eppu Nuotio on nähty muun muassa käsikirjoittamassaan ja tähdittämässään sarjassa Sisaret.
Eppu Nuotio. Kuva Marjo Tynkkynen.
Jan Söderblomin moniulotteista työtä kapellimestarina, äänenjohtajana, solistina ja kamarimuusikkona ohjaa ennen kaikkea mahdollisuuksien tutkiminen. Suomalaisen kamariorkesterin lisäksi hän on kolmen vuosittaisen musiikkijuhlan taiteellinen johtaja sekä vierailija kotimaisten orkestereiden edessä. Helsingin kaupunginorkesterin 1. konserttimestarin tehtävänsä lisäksi hän on kysytty vieras sekä kapellimestarina että äänenjohtajana Pohjoismaissa ja muualla Euroopassa. Esiintyjänä ja ohjelmien suunnittelijana Söderblom löytää inspiraationsa ajattomista tarinoista, joissa mennyt, tuleva, kulttuuri ja luonto kohtaavat jollain ainutlaatuisella ja kiehtovalla tavalla.
Rauma Festivon taiteellinen johtaja Siljamari Heikinheimo (s. 1985) on viulisti ja ohjaaja. Hän esiintyy kamari- ja orkesterimuusikkona, solistina, sekä näyttämötaidetta ja musiikkia yhdistelevissä produktioissa. Heikinheimo oli Radion sinfoniaorkesterin jäsen vuosina 2012-2016 ja nykyisin hän vierailee pohjoismaisissa orkestereissa konserttimestari- ja äänenjohtajatehtävissä. Heikinheimo esiintyy säännöllisesti useilla musiikkijuhlilla, ja lisäksi hän on nauhoittanut useita suomalaisia viulu- ja kamarimusiikkiteoksia Yleisradiolle. Heikinheimo on Helsingissä toimivan Soivat Kirjat -konserttisarjan taiteellinen suunnittelija.Rauma Festivo on Heikinheimolle ensimmäinen oma festivaali. Hän aloitti kolmivuotisen kauden vuonna 2021. ”Taiteellisen johtajan pestin myötä Rauma Festivo kulkee mielessäni nimellä Unelmatehdas.”
Vihdin Nummelasta kotoisin olevaa Riitta-Liisa Ristiluomaa ei pienenä viululäksyt kiinnostaneet. Jotta pikkuviulistin soittoharrastus olisi kuitenkin säilynyt, annettiin yhdeksänvuotiaalle Riitta-Liisalle käsiinsä alttoviulu. Puuhastelu jatkui sittemmin Sibelius-Akatemiassa Jouko Mansneruksen opissa sekä Kölnin musiikkikorkeakoulussa prof. Rainer Moogin luokalla. Maisterin paperien lisäksi Sibelius-Akatemiasta on kertynyt barokkialttoviuluopintoja Kreeta-Maria Kentalan johdolla.Ristiluoma on aktiivisesti esiintynyt kamarimuusikkona mm. Kuhmon kamarimusiikissa, Crusell-viikolla, Hauhon musiikkijuhlilla ja Rauma Festivossa. Vuonna 1989 Vihdin Viuluviikareista alkanut orkesterimuusikon ura on vienyt mm. Helsingin kaupunginorkesterin, Tapiola Sinfonietan ja Radion sinfoniaorkesterin riveihin, nykyään Ristiluoma toimii Suomen Kansallisoopperan orkesterin sooloalttoviulistina. Montun pimennon ulkopuolella häntä voi myös nähdä mm. Virtuosi di Kuhmon, Avanti!:n, Zagroksen ja Helsingin barokkiorkesterin konserteissa.
Tomas Nuñez-Garcés aloitti sellonsoiton 6-vuotiaana Ahvenanmaan musiikkiopistossa ja jatkoi myöhemmin opintojaan Turun konservatoriossa ja Sibelius-Akatemiassa. Hänen opettajinaan ovat toimineet Jacob Lind, Timo Hanhinen, Hannu Kiiski ja Marko Ylönen. Lisäksi Nuñez-Garcés on osallistunut monille mestarikursseille Suomessa ja ulkomailla. Vuonna 2010 Tomas Nuñez-Garcés voitti Turun XI sellokilpailun ensimmäisen palkinnon ja yleisöpalkinnon. Radion Sinfoniaorkesterin 1. soolosellistinä hän aloitti syksyllä 2017.Tomas Nuñez-Garcés on soittanut mm. Helsingin kaupunginorkesterin, Suomen Kansallisoopperan orkesterin, Turun filharmonisen orkesterin, Keski-Pohjanmaan Kamariorkesterin ja Sinfonia Lahden solistina. Lisäksi hän on esiintynyt mm. Ahvenanmaalla, Grönlannissa, Yhdysvalloissa, Saksassa, Japanissa, Kiinassa ja Venäjällä.

Festivo-etkot
2023-07-31 19:00 | Spärrin piha, Kuninkaankatu 10, Rauma, 26100, Suomi
Perinteisillä Festivo-etkoilla Vanhan Rauman sydämessä tutustutaan viikon taiteilijoihin, kuullaan yllätysesityksiä ja nautitaan yhteistyökumppanimme tarjoamia virvokkeita! Sään salliessa sisäpihalla, sateen sattuessa Silmäoptikot Palmun tiloissa.
Etkoilta voi ostaa lippuja viikon konsertteihin, käsiohjelmakirjasen, Trapped Butterfly -oopperan libreton ja mustia, pitkäsankaisia Rauma Festivo -kangaskasseja
Vapaa pääsy
Festivo-etkojen kumppanina Silmäoptikot Palmu

Mur-karhun työpajat klo 10.15 ja 14.45
2023-08-01 10:15 | Kulttuuritalo Poselli, Nortamonkatu 12, Rauma
Mur-karhun työpajat klo 10.15 ja 14.45.
Minkä niminen on rakkain tuntemasi metsä?
Miltä tuntuisi olla yksi sen puista?
Kirjoitetaan rakkauskirje metsälle ja istutetaan puu.
Ohjaajina toimivat lastenkirjailija Kaisa Happonen, kuvataiteilija Anne Vasko ja viulisti Siljamari Heikinheimo.
45 minuuttia kestävään työpajaan voi ilmoittautua ennakkoon info@raumafestivo.fi ja varmistaa paikan! Kerro viestissä lasten määrä ja iät (suositus 4-10 vuotta) sekä kumpaan työpajaan tulette. Oma aikuinen on mukana koko toiminnan ajan.
Työpajat ovat maksuttomia.

Festivo-tori x Lintu ja Kala! Ralf Gothóni & Taina Myllyharju
2023-08-01 12:00 | Pinnalan piha, Rauman taidemuseo, Kuninkaankatu 37, Rauma, 26100, Suomi
Rauma Festivon taiteilijat ja Rauman Taidemuseon Lintu ja Kala! -näyttelyn tekijät keskustelevat kulttuurista taidemuseon pihassa! Keskipäivän tuokioihin on vapaa pääsy.
Tiistaina Rauma Festivon perustaja, pianisti Ralf Gothóni ja Raumalle vastikään paluumuuttanut museoamanuenssi Taina Myllyharju pohtivat, miten kasvuympäristö kulkee maailmalla mukana.
Vapaa pääsy!
Yhteistyössä: Rauman Taidemuseo

Kahvilakonsertti I: Pilkahduksia
2023-08-01 16:00 | Cafe Sali, Kuninkaankatu 22, Rauma, 26100, Suomi
Lasse Jalava (1951–): Allegro & Sarabande op. 11b
Ludwig van Beethoven (1779–1827): Duo klarinetille ja sellolle WoO 27 nro. 1
Jean Sibelius (1865–1957): Canon (1889)
Fridrich Bruk (1937–): The Autumnal Shadows (1984)
Heitor Villa-Lobos (1887–1959): The Jet Whistle W493: I Allegro non troppo
Kinan Azmeh (1976–): The Fence, the Rooftop and The Distant Sea (2017): V Epilogue
Pinja Jokinen, klarinetti
Anna Helander, sello
Vapaa pääsy

Turkulainen klarinetisti Pinja Jokinen opiskelee musiikkipedagogiaa Turun ammattikorkeakoulussa. Turun konservatoriolta hän valmistui vuonna 2021. Jokinen on esiintynyt Turun filharmonisen orkesterin solistina Nuoret solistit -konsertissa ja Laivaston soittokunnan solistina Nuori Puhallus -konserteissa. Jokinen keikkailee monipuolisesti erilaisissa kokoonpanoissa kamariyhtyeistä puhallin- ja sinfoniaorkesterihin.
Anna Helander aloitti sellonsoiton Rauman musiikkiopistossa 10-vuotiaana. Hän on opiskellut useamman vuoden Turun konservatoriossa Jukka Perksalon oppilaana. Viime vuodet Anna on ollut Erkki Lahesmaan opissa Turun AMK:n Taideakatemiassa, josta Anna valmistui keväällä 2023 musiikkipedagogiksi. Anna on osallistunut useille mestarikursseille niin Suomessa kuin ulkomailla ja on aktiivinen kamari- ja orkesterimuusikko.

Merinäköala
2023-08-01 19:00 | Rauma-sali, Satamakatu 26, Rauma, Suomi
Rauma Festivon 40-vuotisjuhlien avajaiskonsertissa kuohuu meri! Raumalaiset kuorot yhdistävät voimansa festivaalin kutsusta Hj. Nortamon säkeisiin sävellettyjen, purjelaivojen romantiikkaa ja realismia pilke silmäkulmassa sanoittavien laulujen myötä. Raumalaisten Steinwaytä soittaa Wienissä vaikuttava suomalaisvirtuoosi Joonas Ahonen. Ravelin sävelkuva Pursi valtamerellä (Une barque sur l’océan) sarjasta Miroirs sekä saman säveltäjän loistelias pianotrio vievät ranskalaisille vesille. Amerikkalaisen avantgardistin John Cagen Water Music tuo lavalla myös ihan oikeaa vettä.
Ohjelma
Timo Katilan sovituksia kuoroille ja soitinyhtyeelle Hj. Nortamon säkeisiin
Maurice Ravel: Ondine sarjasta Gaspar de la nuit pianolle
John Cage: Water music pianolle, radiolle, pilleille, vesiastioille ja korttipakalle
Maurice Ravel: Pianotrio (1914) pianolle, viululle ja sellolle
Esiintyjät
Joonas Ahonen, piano
Laura Vikman, viulu
Siljamari Heikinheimo, viulu
Hanna Hohti, alttoviulu
Markus Hohti, sello
Tarja Nyberg, kontrabasso
Jonathan Leibovitz, klarinetti
Mikaela Commondt, kuoronjohtaja
Raumalaisia kuoroja ja lauluyhtyeitä
Konsertissa on väliaika. Kesto vahvistuu myöhemmin.
Liput 25 € / 10 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu

Festivo-tori x Lintu ja Kala! Sampo Kasurinen & K. Tschährä
2023-08-02 12:00 | Pinnalan piha, Rauman taidemuseo, Kuninkaankatu 37, Rauma, 26100, Suomi
Rauma Festivon taiteilijat ja Rauman Taidemuseon Lintu ja Kala! -näyttelyn tekijät keskustelevat kulttuurista taidemuseon pihassa! Keskipäivän tuokioihin on vapaa pääsy.
Keskiviikkona Rauma Festivon tilausoopperan Trapped Butterflyn säveltäjä Sampo Kasurinen ja Rauma Taidemuseon Lintu ja Kala! -näyttelyn taiteilija K. Tschährä avaavat taiteen tekemisen henkilökohtaista prosessia.
Yhteistyössä: Rauman Taidemuseo

Kahvilakonsertti II
2023-08-02 16:00 - 16:45 | Cafe Sali, Kuninkaankatu 22, Rauma, 26100, Suomi
Frédéric Chopin (1810–1849): Sellosonaatti g-molli op. 65
I Allegro moderato
II Scherzo
III Largo
IV Finale
Ulf Långbacka: Lonely sellolle ja pianolle
Rufus Långbacka, sello
Ulf Långbacka, piano
Vapaa pääsy

Rufus Långbacka aloitti sellonsoiton kuusivuotiaana Helsingissä Musik- och Kulturskolan Sandelsissa Sanna Jääskeläisen oppilaana. Ennen Turkuun muuttamista Långbackan opettajina toimivat myös Jonas Franzon ja Sami Mäkelä. Turussa Långbacka suoritti Kauppatieteiden kandidaatintutkinnon Åbo Akademissa samaan aikaan kuin muusikon perustutkinnon Turun Konservatoriolla. Konservatoriolla Långbackan opettajana toimi Jukka Perksalo. Syksyllä Långbacka aloittaa opinnot Tukholman Kuninkaallisessa Musiikkikorkeakoulussa.
Ulf Långbacka toimii Turussa säveltäjänä ja Åbo Akademin musiikitieteen osa-aikaisena lehtorina opettaen musiikinteoriaa ja historiaa. Hän on aktiivinen säveltäjä, joka on säveltänyt noin 70 teosta, muun muassa oopperan Henrik och Häxhammaren, teatterimusiikkia, sekä orkesteri- ja kamarimusiikkia. Suurin osa hänen tuotannostaan on kuitenkin kuoromusiikkia ja vuoteen 2022 asti hän toimi myös kuoronjohtajana, johtaen muun muassa Åbo Akademin Brahe Djäknar ja Florakören -kuoroja.

Iltasatu - Mur ja metsän ilta
2023-08-02 18:00 - 19:00 | Kulttuuritalo Poselli, Nortamonkatu 12, Rauma
Ota oma piknik-peitto ja tyyny kainaloon, valtaa sopiva kolo Posellin lautalattialta ja lähde Mur-karhun kanssa tapaamaan metsän muita eläimiä! Rauma Festivon koko perheen iltakonsertissa yhdistetään musiikki, iltasatujen ikiaikainen perinne, eloon heräävät kuvat ja luontoelämykset sekä ihmettelyn kautta tärkeiden kysymyksien pohtiminen. Lasten- ja nuortenkirjailija Kaisa Happosen ja kuvittaja Anne Vaskon luoma Mur-karhu on vuodesta 2016 johdattanut lapsia Suomessa ja maailmalla herkistymään luonnon monimuotoisuudelle ja yksilöiden erilaisuudelle.
Esiintyjät
Kaisa Happonen ja Karri Miettinen, kertojat
Mikko Gunu Karjalainen, trumpetti
Timo Kämäräinen, kitara
Anne Vasko, kuvat
Kesto 45’, ei väliaikaa.
Liput 10 € / 5 €
Perhelippu 2 aikuista, 2-4 lasta: 25 €
Perhelippu 1 aikuinen, 2-4 lasta: 15 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu

Yläpilveä
2023-08-02 20:00 - 21:00 | Kustaa Aadolfin kirkko, Kirkkotie 8, Eurajoki, 27100
Juhlien se hetki, kun voi istua haaveilemaan ja upota kauneuteen: Rauma Festivon 40-vuotisjuhlat kietovat Eurajoen lämpimästi soivan Kustaa Aadolfin kirkon hohtelevaan yläpilveen. Brahmsin klarinettikvintettoon kuuluu säveltäjänsä kaunein rakkauslaulu, jonka loihtii ilmoille kansainvälisen Crusell-klarinettikilpailun vuoden 2021 voittaja, israelilainen Jonathan Leibovitz. Kaija Saariahon viululle, alttoviululle ja sellolle kirjoittamassa Cloud triossa pilvet ilmaantuvat, muuntuvat, varjostavat toisiaan ja jopa salamoivat.
Ohjelma
Kaija Saariaho: Cloud trio viululle, alttoviululle ja sellolle (2009)
Johannes Brahms: Klarinettikvintetto op. 115 (1891)
Esiintyjät
Jonathan Leibovitz, klarinetti
Laura Vikman, viulu
Siljamari Heikinheimo, viulu
Hanna Hohti, alttoviulu
Markus Hohti, sello
Kesto: 60’, ei väliaikaa
Liput 25 € / 10 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu

Carpe diem!
2023-08-03 10:00 - 17:00 | Vanhan Rauman alue, Rauma, 26100
Kamarimusiikki ja runous kohtaavat Carpe diem -päivässä kun Rauma Festivon taiteilijat innoittuvat Sirkka Turkan runoista ja päästävät luovuutensa valloilleen.
Tasatunnein soivat yllätyskonsertit ympäri vanhaa Raumaa kutsuvat tarttumaan hetkeen. Mitä kuullaan ja kuka on asialla – se selviää vasta paikan päällä.
Klo 10 Vanha Raatihuone, Kauppakatu 13
Klo 11 Rajala, Isomalminkatu 7
Klo 12 Taari, Itäkatu 1
Klo 13 Kukola, Pappilankatu 4
Klo 14 Esi-Puandi, Kiviniemenkatu 14
Klo 15 Poselli, Nortamonkatu 12
Klo 16.30 Kelluva saari, Suvitie 4 (Merikylpylän saunojen puolelta esteetön pääsy rantaan.)
Lönnströmin taidemuseon nykytaidehanke, Raimo Saarisen ympäristötaideteos Kelluva saari on suurikokoinen mereen sijoitettu veistos.
Vapaa pääsy!

Carpe diem -kävely
Rauman oppaat ry:n kanssa yhteistyössä toteutettu kävelykierros vie Carpe diem -kohteesta toiseen. Matkalla kuullaan tietoa ja tarinoita Vanhasta Raumasta. Maksuttomaan kierrokseen voi osallistua liittymällä joukkoon silloin kun itselle sopii.

Lataa kartta

Rakkaus ja tyrannia
2023-08-03 19:00 - 21:00 | Kulttuuritalo Poselli, Nortamonkatu 12, Rauma
Mukaansatempaavan hurmaava, räjähtävän energinen ja supersuosittu – kuvaus pätee sekä Šostakovitšin Bach-vaikutteiseen pianokvintettoon sekä sen esittäjiin, klassisen musiikiin titaaniin Ralf Gothóniin ja säteilyvoimaiseen Kamus-jousikvartettiin. Konsertin toinen puolisko yhdistää perheensä keskitysleirille menettäneen Mieczysław Weinbergin viidennen jousikvarteton ja Yhdysvaltoihin juutalaisvainoilta pelastautunee filosofi Hannah Arendtin kirjoituksia totalitarismista.
Ohjelma
Mieczysław Weinberg: Jousikvartetto nro 5 op 27 (1945)
Dmitri Šostakovitš: Pianokvintetto g-molli op. 57 (1940)
Esiintyjät
Ralf Gothóni, piano
Kamus: Terhi Paldanius & Jukka Untamala, viulu, Jussi Tuhkanen, alttoviulu, Petja Kainulainen, sello
Karri Miettinen, lukija
Kesto: n. 1 h 40 minuuttia, sisältää väliajan (tarkka kesto vahvistuu myöhemmin)
Liput 30 € / 15 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu

Festivo-tori x Lintu ja Kala! Pelkonen, Bergroth & Kalliola
2023-08-04 12:00 | Pinnalan piha, Rauman taidemuseo, Kuninkaankatu 37, Rauma, 26100, Suomi
Rauma Festivon taiteilijat ja Rauman Taidemuseon Lintu ja Kala! -näyttelyn tekijät keskustelevat kulttuurista taidemuseon pihassa! Keskipäivän tuokioihin on vapaa pääsy.
Perjantaina baritoni Aarne Pelkonen, festivaalin vuoden 2023 taiteellinen partneri, kirjailija Aina Bergroth ja kuvanveistäjä Jori Tapio Kalliola keskustelevat siitä, miten kuvataide, kirjallisuus ja musiikki ovat dialogissa ympäröivän maailman kanssa.
Yhteistyössä: Rauman Taidemuseo

Tanssiin kutsu
2023-08-04 14:00 - 15:30 | Kulttuuritalo Poselli, Nortamonkatu 12, Rauma
Argentiinalaisen tangon pyörteet, Sibeliuksen tulkinta puolalaisesta masurkasta vai viulistin ja nukketeatteritaiteilijan kohtaaminen yksinäisen tanssin äärellä? Rauma Festivon ennen kokemattomiin tanssiaisiin lisätään vielä pohjoismaisen kansanmusiikin poljentoa ja Charles Ivesin riemastuttava pianovirtuoosi-iloittelu.
Café Sali onnittelee 40-vuotiasta Rauma Festivoa tarjoamalla väliaikakahvit ja leivokset konserttiyleisölle!
Ohjelma
Astor Piazzolla: Le Grand Tango sellolle ja harmonikalle
Lera Auerbach: Lonely Suite op. 70 (Ballet for a lonely violinist)
Charles Ives: Sonaatti pianolle nro 2 Concord, osa 2 Hawthorne
***
Jean Sibelius: 5 Dances Champêtres op. 106 viululle ja pianolle
Pohjoismaisia kansansävelmiä kokoelmista Wood Works ja Last Leaf. Sovitukset jousikvartetille Danish String Quartet.
Esiintyjät
Joonas Ahonen, piano
Siljamari Heikinheimo, viulu
Niina Lindroos, nukketeatteritaiteilija
Petja Kainulainen, sello
Harri Kuusijärvi, harmonikka
Kamus: Terhi Paldanius & Jukka Untamala, viulu, Jussi Tuhkanen, alttoviulu, Petja Kainulainen, sello
Liput 30 € / 15 €, sis. väliaikakahvituksen
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu

Kahvilakonsertti III: Satuja ja sydänsuruja
2023-08-04 16:00 - 16:45 | Cafe Sali, Kuninkaankatu 22, Rauma, 26100, Suomi
Nadia Boulanger (1887–1979):
Soleils couchants (1907) Paul Verlaine
Ture Rangström (1884–1947):
Flickan under nymånen (Fem ballader, nr. 2) (Bo Bergman)
Törnet (1917) (J. L. Runeberg)
Helvi Leiviskä (1902–1982):
Kaipaus op. 18 nro 1 (Lauri Pohjanpää)
Sydän op. 13 nro 1 (V. A. Koskenniemi)
Francis Poulenc (1899–1963):
La courte paille (FP 178) (Maurice Carême)
Nadia Boulanger (1887–1979):
Mon cœur (1906) (Albert Samain)

Aino Rantanen, sopraano
Kaisa Kaartinen, piano
Vapaa pääsy

Aino Rantanen ja Kaisa Kaartinen ovat tehneet musiikkia lied-duona syksystä 2022 alkaen. He aloittivat opintonsa Turun AMK:n Taideakatemiassa syksyllä 2021 ja ovat siitä lähtien opiskelleet kamarimusiikkia Eveliina Kytömäen johdolla. Duo työskentelee tinkimättömästi uppoutuen aina paitsi laulun runon ja sävelkielen yksityiskohtiin, myös teoksen ja sen tekijöiden taustoihin. Heitä inspiroi tarinoiden ja tunteiden välittäminen, ja ohjelmistoonsa he etsivät mielellään harvinaisempiakin helmiä. Tässä konsertissa satujen ja sydänsurujen maailmaan kuljetaan Nadia Boulangerin, Helvi Leiviskän, Francis Poulencin sekä Ture Rangströmin laulujen siivittämänä.
Aino Rantanen (s. 1997) on turkulainen sopraano, joka on opiskellut laulua ammatillisesti vuodesta 2019 lähtien opettajinaan Jouni Kuorikoski ja Kaisu Helminen. Lauluopintojen ohella hän on lukenut sekä kasvatus- että musiikkitiedettä Turun yliopistossa. Oopperalavalla Aino on esiintynyt solistina Marko Aution Taisto-oopperan kantaesityksessä sekä Puccinin Suor Angelicassa. Vanhan musiikin saralla hänen tähänastiseen repertuaariinsa kuuluvat puolestaan Pergolesin Stabat Mater sekä Händelin Salve Regina. Lied-musiikissa Ainoa kiehtoo intensiivisyys – se, miten pieneen kappaleeseen voikaan mahtua niin paljon tunnetta, isoja kontrasteja ja hienostuneita nyansseja.
Kaisa Kaartinen (s. 2002) aloitti pianonsoiton seitsemänvuotiaana kotipaikkakunnallaan Perniössä. Ennen nykyisiä opintojaan Eveliina Kytömäen johdolla Kaisan opettajana toimi lähes kymmenen vuotta Mirva Pasma Salon Halikossa. Lisäksi Kaisa on kerännyt kokemusta ja oppia pianokilpailuista sekä mestarikursseilta ympäri Suomea. Tammikuussa 2023 Kaisa palkittiin Pianoaura-kilpailussa, ja saman vuoden toukokuussa hän esitti Lisztin ensimmäisen pianokonserton Turun filharmonisen orkesterin solistina.

Trapped Butterfly
2023-08-04 19:00 - 20:00 | Rauma-sali, Satamakatu 26, Rauma, Suomi
”Äiti
minun täytyy tietää
mitä tapahtui
olihan se onnettomuus”
Rauma Festivon tilaama kamariooppera Trapped Butterfly vapauttaa Puccinin Madama Butterflyn! Säveltäjä Sampo Kasurisen ja kirjailija, dramaturgi Aina Bergrothin teos rakentuu Puccinin oopperassa itsensä surmanneen Butterflyn ja häneltä poisviedyn, nykypäivässä elävän aikuisen poikansa väliselle dialogille. Kansainvälisen läpimurron tehnyt sopraano Marjukka Tepponen laulaa uuden teoksen Äidin roolin. Pojan roolin laulaa Suomen Kansallisoopperassa keväällä 2022 debytoinut tenori Tuomas Miettola. Soitinyhtyeen muodostavat Kamus-jousikvartetti sekä Harri Kuusijärvi elektroakustisine harmonikkoineen.
Sampo Kasurinen & Aina Bergroth: Trapped Butterfly
Siljamari Heikinheimo, ohjaus
Marjukka Tepponen, sopraano
Tuomas Miettola, tenori
Pyry Pakkala Petterberg, valosuunnittelu
Autuas Ukkonen, pukusuunnittelu
Tomas Djupsjöbacka, kapellimestari
Harri Kuusijärvi, elektroakustinen harmonikka
Kamus: Terhi Paldanius & Jukka Untamala, viulu, Jussi Tuhkanen, alttoviulu, Petja Kainulainen, sello
Esityskielet: italia, englanti (tekstitykset suomeksi)
Kesto: n. 60’ (ei väliaikaa)
Liput 35 € / 15 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta liput

Oma hetki
2023-08-04 21:00 - 22:00 | Pyhän Ristin kirkko, Luostarinkatu 1, Rauma, 26100, Suomi
Suomen kaunein kirkko tunnelmallisen Vanhan Rauman kainalossa on täydellinen paikka ottaa rauhallinen oma hetki juhlahumun keskellä. Markus Hohdin sello soi ikiaikaista lohtua Bachin sävelin. Caroline Shaw’n sävellykseen In manus tuas, jossa soi 500 vuoden takainen Thomas Tallisin motetti.
J.S. Bach: Soolosellosarja nro 1 G-duuri BWV 1007
Caroline Shaw: In manus tuas (Sinun käteesi) (2009)
J.S. Bach: Soolosellosarja nro 4 Es-duuri BWV 1010
Markus Hohti, sello
Liput 10 € / 5 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu

Festivo-tori x Lintu ja Kala! Siljamari Heikinheimo & Hanna Hohti
2023-08-05 12:00 | Pinnalan piha, Rauman taidemuseo, Kuninkaankatu 37, Rauma, 26100, Suomi
Rauma Festivon taiteilijat ja Rauman Taidemuseon Lintu ja Kala! -näyttelyn tekijät keskustelevat kulttuurista taidemuseon pihassa! Keskipäivän tuokioihin on vapaa pääsy.
Lauantaina Rauma Festivon taiteellinen johtaja Siljamari Heikinheimo ja alttoviulisti Hanna Hohti kertovat, miltä tuntuu laajentaa luomistyö oman instrumentin ulkopuolelle.
Yhteistyössä: Rauman Taidemuseo

Rituaali
2023-08-05 14:00 - 15:00 | Kulttuuritalo Poselli, Nortamonkatu 12, Rauma
Puinen, kaunis ja soinnikas entinen rukoushuone Poselli on kuin soitin itsessään. Rituaali-konsertissa alttoviulisti Hanna Hohdin ja Anders Pohjolan meditatiivinen, elektroniikkaa hyödyntävä tuoreista pohjoismaisista teoksista koostuva konsertti saa parikseen tanssitaiteilija Auri Aholan ja rumpali Jaska Lukkarisen villin kohtaamisen. Laajin teos, Josefine Opsahlin Seidr viittaa nimellään kivikautisessa Norjassa harjoitettuun tulevaisuutta ennustavaan ja sitä muokkaavaan magiaan. Rituaalit ovat tärkeä osa monia juhlia!
Ohjelma
Auri Ahola – Jaska Lukkarinen: Duo
Tine Surel Lange: Ginnungagap
Jesper Nordin: As if tied to a string
Perttu Haapanen: intoNations
Josefine Opsahl: Seidr
Esiintyjät
Auri Ahola, tanssi
Jaska Lukkarinen, lyömäsoittimet
Hanna Hohti, alttoviulu
Anders Pohjola, elektroniikka
Kesto noin 70’ (ei väliaikaa)
Liput 30 € / 15 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu

Konsertin yhteistyökumppanina TVO

Kahvilakonsertti IV
2023-08-05 16:00 - 16:45 | Cafe Sali, Kuninkaankatu 22, Rauma, 26100, Suomi
George Gershwin (1898–1937):
Summertime
Sov. David Sarkisyan
Anton Arensky (1861–1906):
Pianotrio d-molli nro 1 op. 32
I Allegro moderato
II Scherzo (allegro molto)
Klaus Badeld (1967–):
Pirates of the Carribean
Sov. David Sarkisyan

Aleksandra Gribanova, viulu
David Sarkisyan, alttoviulu
Elvin Soboleff, piano
Vapaa pääsy

Aleksandra Gribanova on syntynyt Almatyssa, Kazakstanissa. Hän aloitti viulunsoiton seitsemänvuotiaana Sofia Zaturinskajan johdolla. Hän on valmistunut viulistiksi Moskovan taideakatemiasta. Aleksandralla on myös kielitieteilijän koulutus. Hän on työskennellyt tulkkina ja oppaana Moskovassa. Nykyään Aleksandra opiskelee musiikkipedagogiaa Turun ammattikorkeakoulun taideakatemiassa Alexander Vinnitskin johdolla. Hän esintyy säännöllisesti soolotaiteilijana, kamariyhtyeen taiteilijana ja orkesterisoittajana.
Armenialainen David Sarkisyan opiskeli Moskovassa A. G. Schnittke -instituutissa alttoviulunsoittoa lgor Boguslavsky johdolla. Moskovassa hän työskenteli televisio-orkestereissa sekä soitti oppilaitoksensa sinfoniaorkesterissa. Vuonna 2017 David muutti Suomeen, ja on valmistunut Turun ammattikorkeakoulun taideakatemiasta vuonna 2022. Viimeisen kolmenvuoden aikana hän on soittanut Sigyn Sinfoniettassa ja Turun filharmonisessa orkesterissa sekä erilaisissa vhtveissã ja kamarikokoonpanoissa.
Elvin Soboleff on syntynyt Venäjällä. Hän aloitti klassisen musiikin opiskelun kuusivuotiaana Rostovissa. Neljätoistavuotiaana Elvin muutti Moskovaan opiskelemaan. Moskovan konservatoriossa hän opiskeli pianotaitelijan, maailmankuulun pianistin Viktor Bunin johdolla. Elvin muutti Suomeen vuonna 2012 jatko-opiskeluja varten. Hän pääsi Turun konservatorioon Niklas Pokin oppilaaksi. Suomessa vimeisen kymmenen vuoden aikana hän on soittanut muutaman kerran Turun filharmonisen orkesterin ja Sigyn Sinfoniettan solistina. Elvin on valmistunut Turun ammattikorkeakoulun taideakatemiasta vuonna 2019 ja Sibelius-Akatemiasta vuonna 2023.

Kunniavieras
2023-08-05 19:00 - 21:00 | Rauma-sali, Satamakatu 26, Rauma, Suomi
Rauma Festivon 40-vuotisjuhlien kunniavieras on festivaalin perustaja ja ensimmäinen taiteellinen johtaja, pianisti Ralf Gothóni. Hänen kanssaan ensimmäistä kertaa yhdessä esiintyy toinen Rauman oma poika, baritoni Aarne Pelkonen. Schumannin Dichterliebe kuullaan myös Aila Gothonin suomenkielisinä käännöksinä näyttelijä Miiko Toiviaisen tulkintoina. Mozartin g-mollipianokvartetto kruunaa juhlan.
Ohjelma
Robert Schumann: Dichterliebe op. 48 (1840)
Dichterlieben käännös: Aila Gothoni

Im wunderschönen Monat Mai
Aus meinen Tränen sprießen
Die Rose, die Lilie, die Taube, die Sonne
Wenn ich in deine Augen seh’
Ich will meine Seele tauchen
Im Rhein, im heiligen Strome
Ich grolle nicht
Und wüßten’s die Blumen, die kleinen
Das ist ein Flöten und Geigen
Hör ich das Liedchen klingen
Ein Jüngling liebt ein Mädchen
Am leuchtenden Sommermorgen
Ich hab’ im Traum geweinet
Allnächtlich im Traume
Aus alten Märchen
Die alten, bösen Lieder

W. A. Mozart: Pianokvartetto g-molli K 478 (1785)
Esiintyjät
Ralf Gothóni, piano
Aarne Pelkonen, baritoni
Miiko Toiviainen, näyttelijä
Siljamari Heikinheimo, viulu
Hanna Hohti, alttoviulu
Markus Hohti, sello
Kesto noin 1 h 40 min, sisältää väliajan.
Liput 35 € / 15 €
Lippujen hinnat: peruslippu / alennuslippu (opiskelijat, lapset 7-16 v, työttömät, varusmiehet)
Osta lippu
Konsertin yhteistyökumppanina Osuuskauppa Keula

Festivo-etkokonsertti: EVA-trio
2024-08-02 18:00 - 19:00 | Spärrin piha, Kuninkaankatu 10, Rauma, 26100, Suomi
EVA-trio: Laulu on iloni!

Ruislinnun laulu korvissani, tähkäpäiden päällä täysi kuu; kesä-yön on onni omanani, kaskisavuun laaksot verhouu.

Suomalaisten kauneimmat laulut Rajaton-yhtyeen Essi Wuorelan tähdittämän EVA-trion esittäminä Vanhan Rauman sydämessä kesätaivaan alla!
Essi Wuorelan, laulu
Anna-Karin Korhonen, kantele
Vesa Norilo, sello

Liput 15€
HUOM! Rauma Festivon etkokonsertin liput ainoastaan Kuninkaankadun kumppaneiltamme:

Laulaja Essi Wuorelan, kantelisti Anna-Karin Korhosen ja sellisti Vesa Norilon muodostama EVA-trio aloitti yhteistyönsä 15 vuotta sitten. Trion esikoisalbumi Ensimmäiset seikkailut (2013) oli useita viikkoja Suomen virallisella albumilistalla ja sai myös Emma-ehdokkuuden. Toinen albumi Hauras jää julkaistiin vuonna 2020. EVA-trio on tehnyt kiertueet Saksassa ja Kanadassa sekä konsertoinut Suomessa useilla festivaaleilla.

Festivo-etkot
2024-08-05 19:00 | Spärrin piha, Kuninkaankatu 10, Rauma, 26100, Suomi
Perinteisillä Festivo-etkoilla Vanhan Rauman sydämessä tutustutaan viikon taiteilijoihin, kuullaan yllätysesityksiä ja nautitaan yhteistyökumppanimme tarjoamia virvokkeita! Sään salliessa sisäpihalla, sateen sattuessa Silmäoptikot Palmun tiloissa.
Etkoilla myynnissä liput kaikkiin viikon konsertteihin ja myös käsiohjelma.
Vapaa pääsy
Festivo-etkojen kumppanina Silmäoptikot Palmu

Rauma Festivo: Kahvilakonsertti I
2024-08-06 16:00 | Cafe Sali, Kuninkaankatu 22, Rauma, 26100, Suomi
Välkkyvän veden ja tuoksuvan maan ympärille kasvava liedkonsertti avaa Rauma Festivon kahvilakonserttisarjan! Turun konservatoriossa opiskelevat laulaja Lotta Peltola ja pianisti Antti Kujari ovat toimineet lied-duona kolme vuotta, ja he tuovat ohjelmistossaan esiin 1900-luvun alussa marginaaliin jääneitä lauluja.
Konserttiin on vapaa pääsy.
Ohjelma
Jean Sibelius (1865–1957): Näcken op. 57 nro 8 (E. Josephson)
Johannes Brahms (1833–1897): Meerfahrt op. 96 nro 4 (H. Heine)
Lili Boulanger (1893–1918): Le retour (G. Delaquys)
Gösta Nystroem (1890–1966): Ute i skären (E. Lindqvist)
Maurice Karkoff (1927–2013): Skogssjön (E. Södergran)
Rebecca Clarke (1886–1979): Lethe (E. St. Vincent Millay)
Robert Schumann (1810–1856): In der fremde; Frühlingsnacht (J. von Eichendorff)
Max Reger (1873–1916): Es schläft ein stiller Garten op. 98 nro 4
(C. Hauptmann)
Antti Kujari (2002–): Kailas-lauluja op. 2 (U. Kailas)
Ture Rangström (1884–1947): En gammal dansrytm (B. Bergman)

Panu Savolainen & JPP
2024-08-06 19:00 - 20:15 | Pyhän Ristin kirkko, Luostarinkatu 1, Rauma, 26100, Suomi
Rauma Festivon Vuodenaikamme -teemaisen festivaalin avajaiskonsertti on soinnin ja svengin juhla! Ilmaisuvoimainen vibrafonisti Panu Savolainen yhdistää voimansa maamme legendaarisimman kansanmusiikkiyhtyeen, vuonna 1982 perustetun JPP:n kanssa. Unescon aineettoman kulttuuriperinnön luetteloon vuonna 2021 nostettu vuosisatainen kaustislainen viulunsoittoperinne ja lennokas jazzimprovisointi kohtaavat Unescon maailmanperintökohteen Vanhan Rauman sydämessä, fransiskaaniveljien yli 500 vuotta sitten rakentamassa Pyhän Ristin kirkossa.
Panu Savolaisen ja JPP:n jäsenten sävellyksistä sekä jazzlainakappaleista koostuvan konsertin tunnelmat vaihtelevat aina kaustislaisesta pelimanni-iloittelusta haikean koskettaviin balladeihin, nostattaen taatusti kuulijoiden suupielet hymyyn pitkäksi aikaa.
Kesto 75 minuuttia, ei väliaikaa.
Esiintyjät
Panu Savolainen, vibrafoni
Mauno Järvelä, viulu
Arto Järvelä, viulu
Tommi Pyykönen, viulu
Matti Mäkelä, viulu
Timo Myllykangas, basso
Timo Alakotila, harmoni
Liput 25 € / 15 €
Osta lippu

Tie lumen peitossa
2024-08-07 14:00 | Kulttuuritalo Poselli, Nortamonkatu 12, Rauma
Hangella säihkyy timantteja! Sellisti Senja Rummukainen tulkitsee virtuoosisen, ihmisten välistä luottamusta juhlivan Outi Tarkiaisen sooloteoksen, ja viulisti Tami Pohjola houkuttelee triangelin kanssaan duettoon Teppo Hauta-ahon leikkisän Kaamoskapriisin pariin. Latvialaisen Pēteris Vasksin Castillo Interior viululle ja sellolle on saanut innoituksensa 1500-luvulla vaikuttaneen mystikon ja nunnan Ávilan Teresan Sisäinen linna -teoksesta, jossa uskonkysymyksiä pohdiskelevaa sielua verrataan timantin muotoiseen linnaan. Siellä sisäkkäiset seitsemän huonetta kirkastuvat kohti keskuksen kaiken puhdistavaa valoa ulkopuolen pimeyden jäädessä taakse. Pohjoista valoa loistaa tanssitaiteilija Auri Ahola, joka luo lyömäsoittaja Jaska Lukkarisen kanssa uuden teoksen juuri tähän konserttiin.
Pēteris Vasks (1946-): Castillo Interior viululle ja sellolle
Outi Tarkiainen (1985-): Sanasi, kiveen uponneet sellolle (2011)
Franz Schubert (1797–1828): Gute Nacht Winterreise-sarjasta, sovitus jousikvartetille
Teppo Hauta-aho (1941–2021): Kaamoskapriisi – Duettino viululle ja triangelille (1997)
Matthew Whittall (1975-): Bright Ferment – Jousikvartetto nro 2
Auri Ahola & Jaska Lukkarinen: Duo
Esiintyjät:
Siljamari Heikinheimo & Tami Pohjola, viulu
Charlotta Westerback, alttoviulu
Senja Rummukainen, sello
Auri Ahola, tanssitaiteilija
Jaska Lukkarinen, lyömäsoittimet
Liput: 25 € / 15 €
Osta lippu

Rauma Festivo: Kahvilakonsertti II
2024-08-07 16:00 | Cafe Sali, Kuninkaankatu 22, Rauma, 26100, Suomi
Maailman luultavasti rakastetuin viulusonaatti – tule ottamaan selvää, oletko samaa mieltä César Franckin suosikkiteosta ylistävien kanssa! Vertaansa vailla olevat melodiat seuraavat toisiaan, ja lisäksi viulisti Aleksandra Gribanova ja pianisti Josefin Kavén tarjoilevat Franckin maannaisen Cécile Chaminaden viehättävän Bohémiennen.
Konserttiin on vapaa pääsy.
Ohjelma
César Franck (1822–1890): Sonaatti viululle ja pianolle A-duuri (1886)
Cécile Chaminade (1857–1944): Bohémienne sarjasta 3 Morceaux op. 31

Hymyilevä värisevä kesä
2024-08-07 19:00 - 20:30 | Kulttuuritalo Poselli, Nortamonkatu 12, Rauma
Elämän kauneimmat muistot kylpevät usein kesän valossa. Cecilia Damströmin pianotriossa kesän muistot ovat nuorten hauskanpitoa, oivaltavia tuokiokuvia ja kutkuttavia maisemia. Outi Tarkiainen tarkastelee elämän vuodenaikojen mukana kulkevaa rakkauden voimaa aviomiehelleen Lauri Salliselle omistamassa klarinettikvintetossa: ”Nuori rakkaus pyhitetään juhlallisesti, mutta viimeistään ruuhkavuosina monet liitot kompastuvat arjen kuorman alle. Ne, jotka selviävät syyskesän myrskyistä, joutuvat asemoimaan roolinsa uudelleen kodin hiljetessä. Sydäntalven päivinä alkaa hahmottua elämän rajallisuus.” Tuota rajallisuutta – ja myös Hermann Hessen runoksi sanottamaa, sulokkuuden ja aistillisuuden huumaksi puhkeavaa kevättä – kuvaavat Richard Straussin viimeiset laulut, joihin päättyi saksalaisen romantiikan kukoistuskausi.
Cecilia Damström (1988-): Summer Memories op. 42 pianotriolle (2015)
Outi Tarkiainen (1985-): The Seasons of Love (2023)
Richard Strauss (1864-1949): Vier letzte Lieder
Kesto 90 minuuttia. Konsertissa on väliaika.
Esiintyjät:
Mari Palo, sopraano
Salla Pynssi, piano
Lauri Sallinen, klarinetti
Tami Pohjola & Petteri Iivonen, viulu
Charlotta Westerback, alttoviulu
Senja Rummukainen, sello
Liput: 30 € / 15 €
Osta lippu

Carpe diem -yllätyskonsertit
2024-08-08 10:00 - 15:30 | Vanhan Rauman alue, Rauma, 26100
Tasatunnein soivat yllätyskonsertit ympäri vanhaa Raumaa kutsuvat tarttumaan hetkeen. Mitä kuullaan ja kuka on asialla – se selviää vasta paikan päällä.
Vapaa pääsy
klo 10 Sipola, Vanhankirkonkatu 20
klo 11 Aulén, Kuninkaankatu 36
klo 12 Poselli, Nortamonkatu 12
klo 13 Anttla / Vähämalminkatu 7
klo 14 Lella, Isopoikkikatu 24
klo 15 Sepän talo, Alfredinkatu 3
Carpe diem -kävely
Rauman oppaat ry:n kanssa yhteistyössä toteutettu kävelykierros vie Carpe diem -kohteesta toiseen. Matkalla kuullaan tietoa ja tarinoita Vanhasta Raumasta. Maksuttomaan kierrokseen voi osallistua liittymällä joukkoon silloin kun itselle sopii.

Elämäni kevät - Jukka Nykänen!
2024-08-08 19:00 - 21:00 | Rauma-sali, Satamakatu 26, Rauma, Suomi
Kun genrerajojen yli riemuiten loikkiva, säveltävä ja sovittava taituripianisti Jukka Nykänen saa festivaalin taiteelliselta johtajalta luvan soittaa yhtenä iltana kaiken mitä haluaa, seuraa sellainen elämän kevät, että väliin jättämistä ei suositella! Sopraano Mari Palo ja laulaja-näyttelijä Emilia Nyman sekä viulisti Siljamari Heikinheimo sekä sellisti Senja Rummukainen ovat mukana luomassa iltaa, joka ulottuu Merikannon Kesäillan valssista Les Misèrablesin tunnelmiin ja Schumannin liedeistä Piazzollan tangorytmeihin. Maestro Nykänen myös juontaa konsertin.
Gabriel Fauré: Allegro molto sonaatista viululle ja pianolle Nro.1 A-duuri op. 13
Antonio Vivaldi, sov. Jukka Nykänen: Vuodenajat
Robert Schumann: Widmung; Der Nussbaum; Die Lotosblume
Oskar Merikanto, sov. Jukka Nykänen: Kesäillan valssi pianotriolle
Claude-Michel Schönberg: I Dreamed A Dream; On my Own, musikaalista Les Misèrables
Giacomo Puccini, sov. Jukka Nykänen: La Bohème -sikermä pianotriolle
Jukka Nykänen (sanat Eppu Nuotio): Aina uudelleen; Halusin olla vapaa; Hulluja vuosia
Astor Piazzolla, sov. Jukka Nykänen: Piazzolla-sikermä
Konsertin kesto 2 tuntia, sisältää väliajan.
Esiintyjät:
Jukka Nykänen (piano ja juonto)
Mari Palo, Emilia Nyman (laulu)
Siljamari Heikinheimo (viulu)
Senja Rummukainen (sello)
Festivo-kööri
Liput: 35 € / 20 €
Osta lippu
